A BIZOTTSÁG 1855/2005/EK RENDELETE
(2005. november 14.)
egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzése vonatkozásában a 2400/96/EK rendelet mellékletének kiegészítéséről (Mela Alto Adige vagy Südtiroler Apfel (OFJ), Asperge des Sables des Landes (OFJ), Pâtes d’Alsace (OFJ), Jamón de Trevélez (OFJ), Oliva Ascolana del Piceno (OEM))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
mivel:
(1)
A 2081/92/EGK rendelet 6. cikke (2) bekezdésének megfelelően Olaszország két elnevezés - a „Mela Alto” vagy „Südtiroler Apfel” és az „Oliva Ascolana del Piceno” - bejegyzésére irányuló kérelmét, Franciaország két elnevezés - az „Asperge des Sables des Landes” és a „Pâtes d’Alsace” - bejegyzésére irányuló kérelmét, valamint Spanyolországnak a „Jamón de Trevélez” elnevezés bejegyzésére irányuló kérelmét közzétették az Európai Unió Hivatalos Lapjában (2).
(2)
A 2081/92/EGK rendelet 7. cikke értelmében semmilyen kifogást tartalmazó nyilatkozat nem érkezett a Bizottsághoz, ezért ezeket az elnevezéseket fel kell venni az „Oltalom alatt álló eredetmegjelölések és földrajzi jelzések nyilvántartásába”,
ELFOGADTA EZT A RENDELETET:
1. cikk
A 2400/96/EK bizottsági rendelet (3) melléklete az e rendelet mellékletében szereplő elnevezésekkel egészül ki.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. november 14-én.